**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

**«27» ноябрь 2023-ж.**

**IX чакырылыш**

**кезексиз XXXV сессия**

**ТОКТОМ №6 ПОСТАНОВЛЕНИЕ**

**Жалал-Абад шаарындагы эскилиги жеткен муниципалдык имаратты бузууга макулдук берүү жана мечит куруу үчүн мөөнөтсүз пайдаланууга берүү жөнүндө**

Кыргыз Республикасынын “Мүлккө муниципалдык менчик жөнүндөгү” мыйзамынын 16-беренесине ылайык, Жалал-Абад шаарынын мэриясынын 20.11.2023-жылдагы чыг.№01-19/4425-сандуу катты Жалал-Абад шаардык кеңешинин кеӊейтилген жыйынында карап, Депутаттардын Жалал-Абад шаардык кеңешинин кезексиз XXXV сессиясы

**ТОКТОМ КЫЛАТ:**

1. Жалал-Абад шаарынын Панфилов көчөсүнүн №11 дарегинде жайгашкан эскилиги жеткен муниципалдык имаратты бузууга макулдук берилсин.
2. Жалал-Абад шаарынын Панфилов көчөсүндөгү жалпы аянты 7853,70 чарчы метр муниципалдык жер аянтын Жалал-Абад облусунун мусулмандар казыятына мөөнөтсүз пайдаланууга берүүгө макулдук берилсин.
3. Имаратты бузууда коопсуздук эрежелерин сактоо жана жер аянтын мөөнөтсүз пайдаланууга берүү менен максаттуу пайдалануусуна көзөмөл жүргүзүү Жалал-Абад шаарынын мэрине (Э.Ормоков), Жалал-Абад шаарынын мэриясынын Муниципалдык менчик башкармалыгынын башчысына (Ж.Бөрүкулов) мыйзамдын талаптарын сактоо менен иш жүргүзүү жагы жүктөлсүн.
4. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеӊештин жооптуу катчысына (О.Эшенкулов) милдеттендирилсин.
5. Ушул токтомдун аткарылышын көзөмөлдөө жагы шаардык кеңештин курулуш, транспорт, коммуналдык чарба жана байланыш боюнча туруктуу комиссиясына милдеттендирилсин.
6. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыялангандан тартып күчүнө кирет.

**Төрага Н.Орозбаев**